《寄淮海惠泽上人》
唐代·李洞

海涛痕满旧征衣，长忆初程宿翠微。竹里桥鸣知马过，

塔中灯翠见鸿飞。眉毫别后应盈尺，岩木居来定几围。

他日愿师容一榻，煎茶扫地学忘机。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。